open-index/open-wikipedia-markdown huggingface dataset:
Majstrovstvá Európy vo futbale 1992

**Majstrovstvá Európy vo futbale 1992** boli 9. Majstrovstvá Európy vo futbale. Konali sa vo Švédsku od 10. júna do 26. júna 1992. Víťazom turnaja sa stala reprezentácia Dánska, keď vo finále porazila reprezentáciu Nemecka 2-0. Najlepším strelcom sa stali Karlheinz Riedle, Henrik Larsen, Tomas Brolin a Dennis Bergkamp, ktorí dali po 3 góly.

## Štadión



## Kvalifikácia

thumb|Účastníci turnaja.
Do kvalifikácie Majstrovstiev Európy roku 1992 malo vstúpiť celkom 34 tímov, ktoré boli rozlosované do 7 kvalifikačných skupín. Do 5. skupiny žreb pôvodne zaradil obidva nemecké štáty - NDR a NSR. Vzhľadom na zjednotenie krajín dňa 3. októbra 1990 do kvalifikácie vstúpil iba jeden spoločný nemecký tím. Na záverečný turnaj sa kvalifikovali víťazi skupín a Švédsko, ktoré ako hostiteľ majstrovstiev postúpilo bez boja. Víťaz 4. skupiny Juhoslávia na základe sankcii OSN nemohol na záverečnom turnaji štartovať, nahradilo ju druhé z tejto skupiny Dánsko.

Kvalifikované tímy:
* SNŠ
*  – nahradilo Juhosláviu
* 
*  
*  (prvá účasť ako Nemecko)
*  (obhajca titulu)
*  (prvá účasť)
*  (usporiadatelia, prvá účasť)

## Výsledky

### Prvé kolo

#### Skupina A

----

----

----

----

---- 

#### Skupina B

----

----

----

----

----

## Pavúk turnaja

## Semifinále

---- 

## Finále

## Strelci

;3 góly
*  Henrik Larsen
*  Karl-Heinz Riedle
*  Dennis Bergkamp
*  Tomas Brolin

;2 góly
*  Jean-Pierre Papin
*  Thomas Häßler
*  Frank Rijkaard
*  Jan Eriksson

;1 gól
*  Igor Dobrovolsky
*  John Jensen
*  Lars Elstrup
*  Kim Vilfort
*  David Platt
*  Stefan Effenberg
*  Jürgen Klinsmann
*  Rob Witschge
*  Paul McStay  
*  Brian McClair
*  Gary McAllister
*  Kennet Andersson


1992
Futbal
Kategória:1992 vo Švédsku
Šarlota Savojská

**Šarlota Savojská** (* 11. november 1441  – † 1. december 1483, Amboise, Francúzsko) bola savojská princezná a francúzska kráľovná ako manželka Ľudovíta XI.

## Pôvod
Narodila sa ako siedme dieťa z manželstva savojského vojvodu Ľudovíta I. (1413 – 1465) s cyperskou princeznou Annou (1419 – 1462). Matka bola dcérou cyperského kráľa Jána II. z rodu Lusignanovcov a Šarloty Bourbonskej.

## Život
9. marca 1451 sa v Chambéry vydala za francúzskeho dauphina Ľudovíta XI., ktorý sa po smrti svojho otca Karola VII. 22. júla 1461 stal kráľom Francúzska..

## Deti
* Ľudovít (1458 – † 1460), dauphin
* Joachim (*/† 1459)
* Luise (*/† 1460)
* Anna (* 1461 – † 1522) ∞ 1474 bourbonský vojvoda Peter II. (1438 – † 1503)
* Jana (1464 – † 1505) ∞ 1476 neskorší francúzsky kráľ Ľudovít XII. (* 1462 – † 1515), manželstvo rozvedené v roku 1498
* František (*/† 1466)
* Karol VIII. (1470 – † 1498)∞ 1491 bretónska vládnuca vojvodkyňa Anna (* 1477 – † 1514)
* František (* 1472 – † 1473)

## Referencie


## Iné projekty

## Externé odkazy
*Životopis 

## Zdroj

Kategória:Narodenia v 1441
Kategória:Úmrtia v 1483
Kategória:Savojskí
Kategória:Kráľovské manželky Francúzska
Jana Bourbonská (1338)

**Jana Bourbonská** (fr. *Jeanne de Bourbon*, * 3. február 1338, Vincennes, Francúzsko – † 6. február 1378, Paríž) bola francúzska kráľovná.

## Život
Jana sa narodila ako druhé dieťa bourbonského vojvodského páru Petra I. a  Izabely z Valois. Podľa súčasníkov to bola krásna žena, ale často chorá. Z otcovej strany tu bola dedičná záťaž duševnej choroby, ktorá sa u nej minimálne raz prejavila.

V roku 1349 bol zasnúbená s francúzskym princom Karolom v súvislosti s jeho prevzatím viennského grófstva. Pôvodný dauphin Humbert II. Viennský dauphinát predal francúzskej korune. Polovica Janinho vena (100 000 zlatých) bola použitá na zaplatenie.

8. apríla 1350 sa Jana a Karol zosobášili v Tain-l’Hermitage. V harmonickom manželstva porodila deväť detí, ale len dve z nich sa dožili dospelosti. Syn Karol VI. bol piaty potomok a prvý, ktorý prežil kritickú dobu detstva. Práve on po matke v plnej miere podedil rodovú duševnú chorobu.

Kráľovná Jana zomrela krátko po skončení návštevy cisára Karola IV. (vdovca po jej tete Blanke z Valois), dva dni po pôrode dcéry Kataríny. Je pochovaná po manželovom boku v bazilike Saint-Denis.

## Deti
* Jeanne (* november 1357 – † 21. október 1360)
* Jean (* asi 1359 – † asi pred 1364)
* Bonne (* asi 1360 – † 7. november 1360)
* Jean, (* 7. jún 1366 – † 21. december 1366)
* Karol VI. (* 3. december 1368 – † 21. október 1422) ∞ Izabela Bavorská
* Marie (* 27. február 1370 – † jún 1377)
* Ľudovít (* 13. marec 1372 – † 23. november 1407), vojvoda orleánsky ∞ 1389 Valentina Visconti (* 1368 – † 1408)
* Isabelle (* 24. júl 1373 – † 13. február 1378)
* Catherine (* 4. február 1378 – † október 1388) ∞ 1386 Ján II. z Berry, gróf z Montpensier (* 1363 – † 1401)

## Referencie


## Iné projekty

## Zdroj

Kategória:Narodenia v 1338
Kategória:Úmrtia v 1378
Kategória:Kráľovské manželky Francúzska
Kategória:Bourbonovci
Kategória:Pochovaní v bazilike Saint-Denis
Hont (obec)

**Hont** je obec v Maďarsku v Novohradskej župe v obvode Balassagyarmat. Má rozlohu 2 414 ha a žije tu 556 obyvateľov (2008).

Obec leží na ľavom brehu rieky Ipeľ, približne 77&nbsp;km od Budapešti. Obcou vedie Európska cesta 77.

## Externé odkazy
Oficiálna stránka

Kategória:Obce v Maďarsku
St. Petersburg Open

**St. Petersburg Open** je mužský profesionálny tenisový turnaj, ktorý sa hrá na tvrdom povrchu v hale v ruskom meste Petrohrad od roku 1995. Celková dotácia turnaja je 750&nbsp;000 $ a v súčasnosti je zaradený do ATP World Tour 250 series.

## Finálové zápasy
### Dvojhra

### Štvorhra

## Externé odkazy
* Oficiálna stránka turnaja 
* Profil turnaja na stránkach ATP

Kategória:Petrohrad
St. Petersburg Open
Alexander Eckerdt

**Alexander Eckerdt** (* 6. júl 1932, Košice - † 24. august 1992, Košice) bol slovenský maliar a grafik.

## Životopis
Narodil sa v Košiciach. V rokoch 1950 – 1951 študoval na *Základnej škole grafickej*. Po skončení v rokoch 1951 – 1952 študoval na *Grafickej priemyslovke* v Prahe. Na Vysokú školu výtvarných umení v Bratislave nastúpil v roku 1952 k profesorovi Čemickému, ale ten s ním nespolupracoval, pretože Eckerdt vraj nemal cit pre farbu. Neskôr spolupracoval s Vincentom Hložníkom, u ktorého VŠVU dokončil v roku 1958. Celý život tvoril v Košiciach, kde aj pôsobil na ľudovej škole umenia v rokoch 1960 – 1964.Jeho najdôležitejšie výstavy sa konali najmä v Košiciach (1962, 1964, 1973, 1983, 1993), Bratislave (1963, 1970, 1980, 1992), Brne, ale taktiež vo vtedajšom Západnom Berlíne. Alexander Eckerdt patrí k najvýznamnejším predstaviteľom košického výtvarného života druhej polovice 20. storočia. Bol iniciátorom tvorivej skupiny s názvom *Roveň*, ktorá pôsobila v rokoch 1962 – 1965. Alexander Eckerdt ovládal fenomén obojručnej kresby. Taktiež bol jedným zo zakladateľov a kľúčových členov občianskeho hnutia Verejnosť proti násiliu v Košiciach.

Na Kováčskej ulici 33 v Košiciach sa nachádza jemu venovaná galéria s názvom *Malá galéria A. Eckerdta*.

## Referencie

## Literatúra
* 
* 
* 
* 

## Externé odkazy
* 

Kategória:Slovenskí maliari
Kategória:Absolventi Vysokej školy výtvarných umení v Bratislave
Kategória:Osobnosti z Košíc
Ibn Rusta

**Ibn Rusta** (iné prepisy: **Ebn Rosta**, **Ibn Rustah**, **Ibn Rosteh**; celým menom: **Abú Alí Ahmad bin Umar ibn Rusta**/iné prepisy: **Abú Alí Ahmad b. Omar ebn Rosta**, **Abú Alí Ahmed ibn Omar Ibn Rosteh**; * 9. stor., Isfahán – † po 913, možno 923) bol arabsko-perzský geograf, cestovateľ a encyklopedista.

O jeho živote sa vie okrem miesta narodenia málo. Okolo roku 903 cestoval po Arábii a Jemene.

## Kniha vzácnych drahocenností
Je autorom encyklopedickej po arabsky písanej knihy *[[Kitáb al-a'lák an-nafísa]]* (iný prepis: *[[Ketáb al-a'aláq al-nafísa]]*, do slovenčiny prekladané ako: *[[Kniha vzácnych drahocenností]]* alebo *[[Kniha cenných drahokamov]]*).  Písal ju pravdepodobne medzi rokmi 903 až 913. Pri zostavovaní textu autor pravdepodobne okrem vlastných cestovateľských skúseností využil aj Kitáb al-masálik wa l-mamálik od Ibn Hurdádbiha z roku 885, ako aj stratenú knihu rovnakého mena, ktorú pred rokom 900 zostavil sámánovský vezír Abú Abdalláh Muhammad al-Džajhání. Kniha vzácnych drahocenností je dôležitým prameňom poznania dejín raných Slovanov, najmä Rusov a Chorvátov. Zachoval sa z neho len 7. diel, ktorý sa zaoberá geografiou a obsahuje aj informácie o Bulharoch, Burtásoch, Slovanoch/Slovenoch, Maďaroch, Chazaroch a iných národoch. Spomína v ňom aj kráľa Svätopluka (870-894), uvádza, že je to panovník Slovanov (Slovenov), títo Slovania majú kráľovstvo, Svätopluk má hodnosť raís ar-ru'asá (teda vládca vládcov/knieža kniežat/vodca vodcov a pod.), je korunovaný a ďalej ho v texte označuje aj priamo ako kráľ (vo voľnejšom preklade vládca) a jeho zástupca je subandž - župan. Jeho sídlo je uprostred krajiny Slovanov a volá sa „Dž.rwáb“ (dnes bližšie neidentifikovateľné).

## Zdroje

* 
*Encyclopaedia Iranica 
* 
* 
* 

Kategória:Perzskí geografi
Kategória:Perzskí cestovatelia
Kategória:Geografi arabského pôvodu
Kategória:Cestovatelia arabského pôvodu
Chambéry

**Chambéry** je francúzske mesto v regióne Auvergne-Rhône-Alpes. Je sídlom prefektúry departementu Savoie.

V meste je letisko a univerzita. Na ploche  žije 59 188 ľudí. Celá aglomerácia má okolo 125 000 obyvateľov (2006).

## Poloha
Mesto leží vo výške 270 metrov nad morov na úpätí Savojských Álp, v blízkosti regionálnych národných parkov *"Massif des [[Bauges]]"* a "*Massif de* *[[la Chartreuse]]"*. Na juhu hraničí s údolím *Combe de Savoie*, na severe s jazerom Lac du Bourget, najväčším prírodným jazerom ľadovcového pôvodu vo Francúzsku.

## Dejiny
Už Rimania tu mali osadu *Lemencum*. Od roku 1232 bolo mesto 1536 sídlom savojských vojvodov.

V roku 2006 bolo Chambery vyhlásené za Alpské mesto roka.

## Pamiatky
* Katedrála *Saint-François-de-Sales* z 15. až 16. storočia
* Zámok Chambéry, bývalé sídlo savojských vojvodov
* Zámok Caramagne
* *Fontaine des Éléphants*, fontána z roku 1838
* *Musée des Beaux-Arts*, galéria výtvarného umenia

## Šport
Hádzanársky klub Chambéry Savoie HB patrí k špičke francúzskej 1. ligy.

## Osobnosti mesta
* Beatrix Savojská (* 1201 – † 1266), provensálska grófka z rodu savojských, matka štyroch kráľovien
* Jacques Perret (* medzi 1540 a 1545 – † medzi 1610 a 1619), architekt francúzskeho kráľa Henricha IV.
* Joseph Maria de Maistre (* 1753 – †  1821), francúzsky konzervatívny filozof
* Jean-Jacques Rousseau (* 1712 – † 1778), osvietenský filozof
* René-Louis Baire (* 1874 – † 1932), matematik
* Michel de Certeau (* 1925 – † 1986), filozof, teológ a historik
* Olivier Giroud (* 1986), futbalista
* Alexis Bœuf (* 1986), biatlonista

## Partnerské mestá
*  Albstadt, Nemecko, 1979
*  Turín, Taliansko, 1957

## Iné projekty

## Externé odkazy
Oficiálna stránka

## Zdroj


Kategória:Mestá v regióne Auvergne-Rhône-Alpes
Kategória:Obce v departemente Savoie
Copenhagen Open

**Copenhagen Open** bol mužský profesionálny tenisový turnaj, ktorý sa hrál na tvrdom povrchu v hale v dánskom hlavnom meste Kodaň od roku 1973 do roku 2003.

## Finálové zápasy
### Dvojhra

### Štvorhra

## Externé odkazy
* ATP tour

Copenhagen Open
Kategória:Šport v Kodani
Miešanec

**Miešanec** alebo (o ľuďoch pejoratívne, inak len v istých významoch) '''bastard''' môže byť:
* v antropológii: potomok rodičov patriacich do rôznych plemien (rás), pozri miešanec (antropológia)
* v genetike a biológii: kríženec
WikiBhasha

**WikiBhasha** je online nástroj slúžiaci na preklad článkov z anglickej jazykovej verzie Wikipédie vyvinutý spoločnosťou Microsoft Research. V súčasnosti dokáže pracovať s jazykmi arabčina, nemčina, hindčina, japončina, portugalčina a španielčina. V budúcnosti by mal tento nástroj vedieť pracovať s 30 jazykmi. Zatiaľ pracuje v režime Beta verzie. Nástroj sa môže používať pomocou webových prehliadačov alebo cez inštaláciu nástroja WikiBhasha na Wikipédii. Je šírený pod licenciou Apache License 2.0.

Názov nástroja je zložený z dvoch častí: *wiki* s významom spolupráca a *bhasha*, čo v Hindčine a sanskrite znamená jazyk.

## Referencie


## Externé odkazy
* Hlavná stránka projektu  
* Wikibhasha – A Gift From Microsoft To Wikipedia  
* Stručný úvod do Wikibhasha na youtube.com 

Kategória:Wikipédia:Nástroje
Kategória:Softvér firmy Microsoft
Horský hotel Kráľova Studňa

**Horský hotel Kráľova Studňa** () je horský hotel a turistická ubytovňa pod vrchom Kráľova studňa vo Veľkej Fatre. Zariadenie s celoročnou prevádzkou sa nachádza na  ceste hrdinov SNP a dostupný je i cestou z Dolného Harmanca. 

Hotel začal fungovať v roku 1957 a v roku 2007 bol zrekonštruovaný. V súčasnosti ponúka ubytovanie v 16 izbách (2, 3, 4 a 6 lôžkových) a 3 apartmánoch v hotelovej časti alebo v 3 turistických izbách. Pre najnáročnejších je k dispozícii kráľovský apartmán s vírivou vaňou, krbom a veľkou posteľou.

Slúži ako cieľ vysokohorských túr i východisko pre výstupy na hlavný hrebeň a vrchy (Krížna, Ostredok či Ploská).  

## Prístup
* po  značke (turistická magistrála Cesta hrdinov SNP) z Kráľovej studne, resp. zo sedla Malý Šturec
* po  značke po ceste Bystrickou dolinou z Dolného Harmanca

## Referencie

## Pozri aj
* Zoznam horských chát na Slovensku

## Iné projekty

## Externé odkazy
* Oficiálna stránka hotela
* Článok o hoteli na hiking.sk 

Kategória:Horské chaty vo Veľkej Fatre
Kategória:Hotely na Slovensku
Kategória:Dolný Harmanec
Kráľova studňa

**Kráľova studňa** () je vrch Veľkej Fatry. Leží v jej hlavnom hrebeni, západne od Krížnej. Vrch patrí do Národného parku Veľká Fatra. Na južných svahoch je postavený Horský hotel Kráľova Studňa.

## Prístup
* po  značke (Cesta hrdinov SNP) z Krížnej
* po  značke od Horského hotela Kráľova Studňa
* po  značke z Blatnice cez Gaderskú a Dedošovú dolinu
* po  značke z Blatnice cez Blatnickú dolinu
* po  značke zo Starých Hôr cez Tureckú

## Referencie

## Iné projekty

## Externé odkazy
* Turistická mapa

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Grand Prix Hassan II

**Grand Prix Hassan II** je mužský profesionálny tenisový turnaj, ktorý sa hrá na otvorených antukových dvorcoch v marockom meste Casablanca. Celková dotácia turnaja je 450&nbsp;000 € a v súčasnosti je zaradený do ATP World Tour 250 series.

## Finálové zápasy
### Dvojhra

### Štvorhra

## Externé odkazy
* Oficiálna stránka turnaja 
* Profil turnaja na stránkach ATP


Grand Prix Hassan II
General Electric J79

thumb|right|Motor General Electric J79 vystavený v Múzeu USAF na základni Wright-Patterson AFB v Daytone, štát Ohio
**General Electric J79** bol americký prúdový motor, vyvíjaný v prvej polovici 50. rokov 20. storočia ako nová pohonná jednotka pre novú generáciu bojových lietadiel. Prvýkrát bol testovaný na lietajúcej skúšobni, v upravenom bombardéri Boeing B-47 Stratojet, 20. mája 1955. Prvé lietadlo poháňané motorom J79 vzlietlo vo februári 1956, išlo o predsériový Lockheed YF-104A Starfighter. Motory J79 poháňali lietadlá F-104 Starfighter, Convair B-58 Hustler, F-4 Phantom II, North American A-5 Vigilante, či IAI Kfir. Celkom bolo vyrobených viac ako 17 000 motorov J79.

## Hlavné technické údaje
### J79-GE-17
* Jednohriadeľový turbokompresorový motor s prídavným spaľovaním
* Kompresor: 17-stupňový axiálny, s nastaviteľnými lopatkami statora
* Spaľovacia komora: zmiešaná rúrkovo-prstencová, s 10 plameňcami
* Turbína: trojstupňová axiálna
* Dĺžka: 5 260 mm
* Priemer: 993 mm
* Hmotnosť suchého motoru: 1 746 kg
* Pomer ťah/hmotnosť: 4,65
* Stupeň stlačenia: 13,5/1
* Statický ťah: 52,96 kN na vzletovom režime, 79,62 kN s prídavným spaľovaním

## Iné projekty

## Externé odkazy
* General Electric J79 

Kategória:Lietadlové prúdové motory
Kategória:Motory General Electric
Melodic hardcore

**Melodic hardcore** je subžáner hardcore punku so silným dôrazom na melodickosť. Žáner je jednoducho definovaný rýchlymi údermi bicích, zložitými gitarovými riffmi a melodickým spevom. Medzi priekopníkov tohto žánru patria skupiny Descendents a Bad Religion. Medzi najznámejšie dnešné melodichardcorové skupiny patrí podľa webstránky last.fm skupina Rise Against.

## Zoznam melodic hardcore skupín

## Referencie

## Ďalšie čítanie
* Sharpe-Young, Garry, *New wave of American heavy metal*, New Plymouth, N.Z. : Zonda Books, 2005. 
* Larkin, Colin, *The Guinness encyclopedia of popular music*; Enfield, Middlesex, England : Guinness Pub. ; New York : Stockton Press, 1995. 
* Budofsky, Adam ; Heusel, Michele; Dawson, Michael Ray and Parillo, Michael, *The drummer : 100 years of rhythmic power and invention*; Cedar Grove, NJ : Modern Drummer Publications ; Milwaukee, WI : Exclusively distributed by Hal Leonard Corp., 2006.

Kategória:Hardcore punk
Kategória:Punkrockové hudobné žánre
Anaxandros

**Anaxandros** () bol kráľ Sparty približne od roku 640 pred Kr. do roku 615 pred Kr. Pochádzal  z kráľovského rodu Agiovcov.

Anaxandros syn Eurykrata patrí medzi málo známych panovníkov Sparty.  V zoznamoch antických historikov je v poradí dvanástym panovníkom kráľovského rodu Agiovcov od jej mýtického zakladateľa Eurysthena. Anaxandros vládol približne v období druhej messénskej vojny. 

Druhú messénsku vojnu viedli Sparťania proti Messénčanom, ktorí sa  opätovne pokúsili vydobyť si slobodu. Pausanias historik a geograf z druhého storočia vo svojej v knihe * Opis Grécka * píše, že kráľ Anaxandros v tejto vojne prejavil vytrvalosť a hrdinstvo, keď bol v jednej z bitiek dokonca aj vážne zranený. Jeho nástupcom sa stal syn Eurykratides, ktorý po druhej messénskej vojne začal vojnu proti Tegei, ktorá za predchádzajúcej vojny  podporovala boj Messénčanov  za slobodu.
## Zdroje
* Pausanias, *Periégésis tés Hellados*, 3,3,4; 4,6,10; 4,16,3; 4,16,8.
* Herodotos, *História*, VII, 204.

Kategória:Vládcovia Sparty
Turbocharged Direct Injection

[right|thumb|Motor 1.9 TDI s výkonom 110 kW/150 HP vo vozidle [Volkswagen Golf#Štvrtá generácia (A4/Typ 1J, 1997-2003)|Volkswagen Golf IV]]

**TDI** (**Turbocharged Direct Injection**) je obchodný názov prepĺňaných vznetových motorov s priamym vstrekovaním paliva, ktoré vyvinula a vyrobila spoločnosť Volkswagen Group. Tieto motory sú v širokej miere používané vo všetkých bežných značkách osobných automobilov a ľahkých úžitkových automobilov, vyrábaných spoločnosťou Volkswagen Group (najmä tých, ktoré sa predávajú v Európe). Tieto motory sú tiež používané ako lodné motory - v aplikáciách Volkswagen Marine, a Volkswagen Industrial Motor.

**TDI** je registrovaná ochranná známka spoločnosti Volkswagen Aktiengesellschaft.

## História
Na jeseň roku 1989 bol ako prvý TDI motor predstavený päťvalcový 2.5 TDI s výkonom 88 kW (120 koní), ktorý sa montoval do vozidla strednej triedy Audi 100 Avant. Motor mal plynulý ťah a zrýchlenie už z nízkych otáčok, vozidlo s ním dosahovalo maximálnu rýchlosť skoro 200 km/h pri spotrebe 5,7 litra nafty na 100 km. Od tej doby toto konštrukčné riešenie motorov spôsobilo doslova revolúciu vo svete vznetových motorov.

## Princíp vstrekovania TDI
Pri bežných vznetových motoroch s nepriamym vstrekovaním paliva dochádza k vstrekovaniu do oddelenej predkomôrky a až odtiaľ sa zmes vstrekuje do valca. Ale v prepĺňanom vznetovom motore s priamym vstrekovaním paliva, vstrekovacia dýza rozprašuje palivo priamo do spaľovacieho priestoru valca. Prísun dostatočného množstva vzduchu zaisťuje turbodúchadlo, a pri výkonnejších verziách dokonca turbodúchadlo s variabilnou geometriou lopatiek - VGT (napríklad v motore 1.9 TDI - 88 kW / 120 koní)

## Referencie

Kategória:Prepĺňanie piestových spaľovacích motorov
Kategória:Volkswagen Group
Bitka o Mogadišo (2006)

**Bitka o Mogadišo** z roku 2006 bol súboj o kontrolu nad hlavným mestom Somálska. Aliancia za obnovu mieru a antiterorizmus (ang. ARPCT – Alliance for Restoration of Peace and Counter-Terrorism) čelila milíciám verným radikálnej Únii islamských súdov (ang. ICU - Islamic Court Union). ARPCT sa sformovala v priebehu februára 2006. Išlo o odpoveď na silnejúce postavenie ICU v krajine. Militanti z ICU sú napojení na medzinárodný terorizmus, čo viedlo USA k podpore ARPCT. Samotný boj o mesto prebiehal od mája do júla 2006. Výsledkom bolo stiahnutie síl ARPCT z mesta.

## Boj
Podľa BBC došlo k prvým zrážkam už 24. marca, pričom malo ísť o najhoršie boje za posledné roky. Podľa odhadov si vyžiadali takmer sedemdesiat obetí. V máji sa zintenzívnili boje, pričom islamisti ovládli 80 % rozlohy hlavného mesta. 4. júna radikáli obsadili mesto Balad bránené milíciami lojálnymi Musa Sudi Yalahowovi. Boje si do 5. júna vyžiadali okolo 350 obetí, zväčša civilistov.

V ten istý deň somálsky premiér Ali Mohamed Gedi odvolal štyroch ministrov (medzi nimi aj Yalahowa), ktorí trvali na pokračovaní v boji. Zároveň pozval radikálov na mierové rokovania. Nasledujúci deň vedúci klerik ICU šejk Šaríf Šajch Ahmad (Shariif Sheekh Axmed) ohlásil prostredníctvom rozhlasu, že ICU získali kontrolu nad mestom.

Krátko po páde mesta došlo k dvom väčším zhromaždeniam. Príslušníci najväčšieho klanu v meste Abgals v severnej časti mesta vyzývali ICU aby opustili mesto. Zhromaždenia sa zúčastnilo okolo 3 000 ľudí. Naopak, druhé zhromaždenie asi 500 ľudí vyjadrovalo podporu ICU.

Zvyšné sily APRCT sa sústredili v meste Jowhaar. Po ôsmich dňoch 14. júna zaútočili islamisti aj na toto mesto a obsadili ho. Následne premiér Gedi požiadal Africkú úniu o vyslanie mierových jednotiek.

## Podpora ARPCT
Americká pomoc ARPCT nestačila na zvrátenie priebehu bitky. Plán podpory bol kritizovaný aj niekoľkými americkými predstaviteľmi. Medzi nimi bol aj Michael Zorick, americký politický zriadenec pre Somálsko. Ten bol po svojej kritike financovania klanových lídrov preložený do Čadu.

7. júna po stretnutí s americkým prezidentom Georgeom W. Bushom a ministerkou zahraničných vecí Condoleezou Riceovou sa ku kritike pridal aj konžský prezident Denis Sassou-Nguesso, ktorý bol v tom čase aj hlavou Africkej únie.

## Pozri aj
* Bitka o mesto Baidoa
* Somálsko
* Občianska vojna

## Referencie
* 
* 
* 
* 

Kategória:Bitky v Somálsku
Kategória:Bitky v 2006
Stebnícka Magura

**Stebnícka Magura** () je vrch v Busove, krajinnom celku Nízkych Beskýd. Leží nad obcou Stebník, približne  severne od Bardejova. Na vrchole stojí rovnomenný vysielač.

## Poloha
Nachádza sa v strednej časti pohoria Busov. Vrch leží v Prešovskom kraji, v okrese Bardejov a zasahuje na katastrálne územie obce Stebník, čiastočne i mesta Bardejov. Najbližšími sídlami sú severovýchodne situovaný Stebník, východne leží Zborov, juhovýchodne Bardejovské Kúpele a Dlhá Lúka, juhozápadne Zlaté, západne Nižný Tvarožec a severozápadne Vyšný Tvarožec. 

## Opis
Stebnícka Magura leží v centrálnej časti plošne neveľkého pohoria, v hrebeni vedúcom z vrchu Staviská () juhovýchodným smerom cez Ostriež (). Východne sa nachádza Smilniansky vrch (), Kaštielik (), Koldorina (), Kohútov (), Jedlina () a Kačalová (), južne Ostrá hôrka (), Kamenná hora () a Dzuranov (), západne Mníchov (), Kamenica (), Vínna hora (), Pivnica (), Busov () a Ostriež () a severne Hrb (), Staviská (), Pohorelka (), Javorina () a Suchý vrch (). Oblasť patrí do povodia rieky Topľa, kde odteká voda Čiernym potokom a Mníchovským potokom zo západných častí, voda z južných odteká Bardejovským potokom a zo severných Stebníckym potokom do Kamenca. Vrcholom vedie značená turistická magistrála Cesta hrdinov SNP a stojí tu telekomunikačná veža. Východná a severná časť vrchu patrí do NPR Stebnícka Magura, vyhlásenej na rozlohe  v roku 1964.

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít s redšou vegetáciou je vidieť okolité vrcholy Busova, no tiež Ondavskú vrchovinu, Vihorlatské vrchy, Slanské vrchy a Čergov, ojedinele aj Tatry.

## Prístup
* po  červenej turistickej značke (Cesta hrdinov SNP):
** od východu z obce Zborov cez rázc. Pod Magurou
** od juhovýchodu z Bardejovských Kúpeľov cez sedlo Čerešňa
* po  modrej značke od severozápadu z obce Vyšný Tvarožec
* neoznačenou cestou z obce Zlaté

## Referencie

## Pozri aj
* Busov (pohorie)
* Stebnícka Magura (národná prírodná rezervácia)
* Zoznam vrcholov v Busove

## Iné projekty

## Externé odkazy
* Poloha na turistickej mape
* Článok o Stebníckej Magure

Kategória:Vrchy v Busove
Kategória:Vrchy pod 1000 metrov na Slovensku
Kategória:Vrchy v okrese Bardejov
Kategória:Stebník
Václav Beneš Třebízský

thumb|Rodný dom spisovateľa v Třebízu
**Václav Beneš Třebízský** (27. februára 1849, Třebíz – 20. júna 1884, Mariánské Lázně) bol český spisovateľ a katolícky kňaz.

Bol synom krajčíra z Třebízu pri Slanom. Študoval v Slanom a v Prahe. V roku 1875 bol vysvätený na kňaza a pôsobil najskôr v Litni pri Beroune, od roku 1876 v Klecanoch pri Prahe. Napriek opakovanej kúpeľnej liečbe v Mariánskych Lázňach zomrel na tuberkulózu. Meno Václava Beneša Třebízského dnes nesie gymnázium v Slanom.

## Dielo
Třebízskeho románová tvorba je podobná tvorbe Aloisa Jiráska; jeho obľúbenou témou tiež bolo husitstvo, ale venoval sa i iným obdobiam českých dejín od prvopočiatkov až po 19. storočie. Dej mnohých Třebízskeho diel je zasadený do kraja, kde sa autor narodil a pôsobil, teda na Slánsko, Berounsko a do okolia Klecán. 

### Romány
[thumb|Busta ''V. B. Třebízského'' v [Klecany|Klecanoch]]
* *Královna Dagmar* – príbeh Dagmary, dcéra českého kráľa Přemysla Otakara I., ktorá sa vydala za dánskeho kráľa Valdemara.
* *Anežka Přemyslovna* – Čechy za vlády Václava I.
* *V podvečer pětilisté růže* – dej románu sa odohráva v rudolfínskej dobe, vykresľuje koniec slávy rodu Rožmberkov
* *Bludné duše* – román z 18. storočia z obdobia veľkého povstania (1775). Dej je umiestnený na Lounské polesie – Solopysky, Zbrašín.
* *Trnová koruna* – príbeh z obdobia tridsaťročnej vojny, v ktorom je vykreslený mocenský boj v pobielohorskej dobe (pozri Albrecht z Valdštejna, Ferdinand II.)

### Poviedkové súbory
* *V červáncích kalicha*
* *V záři kalicha*
* *Pod doškovými střechami* – vidiecka tématika
* *Z různých dob* – prevažne 17. storočie
* *Ze sázavských letopisů*
* *Z pověstí karlštejnského havrana*
* *Pobělohorské elegie*

## Zdroj a literatúra
* 
* 

## Pozri aj
* Zoznam českých spisovateľov
* Česká literatúra v rokoch 1815 – 1918
* Alois Jirásek

Kategória:Českí spisovatelia románov
Kategória:Českí spisovatelia
Kategória:Narodenia v 1849
Kategória:Úmrtia v 1884
Martin Dúbravka

**Martin Dúbravka** (* 15. január 1989, Žilina) je slovenský futbalový brankár, ktorý po úspešnom angažmáne v sezónach 2018-2024 v anglickom klube Newcastle United hrá v aktuálnej sezóne Premier League za anglický klub Burnley FC. V jesennej časti sezóny 2022-2023 bol na hosťovaní v Manchester United. Mimo Slovenska pôsobil na klubovej úrovni v Dánsku a v Česku, od roku 2018 pôsobí v Anglicku.

Prvý tím, za ktorý Dúbravka hral bol MŠK Žilina v jeho rodnom meste, Žiline. Podarilo sa mu dostať aj do seniorskej reprezentácie po jeho výrazných výkonoch proti tímom v predkolách Ligy majstrov UEFA 2009/2010. 30. januára 2014, podpísal 3 a polročný kontrakt s tímom dánskej najvyššej súťaže Esbjerg fB.

## Klub ([[MŠK Žilina]])
Dúbravka hráva vo svojom tíme MŠK Žilina od roku 2008 teda od svojich 19. Hrával ako hlavný brankár a prebojoval sa s ním v roku 2010 do Ligy majstrov UEFA 2010/2011 po tom ako porazili AC Spartu Prahu súčtom výsledkov doma a vonku 3:0. Neskôr ho slovenský futbalový tréner Vladimír Weiss st. povolal do seniorskej reprezentácie. 

## Reprezentácia
V roku 2010 v kvalifikácii na Majstrovstvá Európy vo futbale 2012 v Poľsku a na Ukrajine sa prepracoval do seniorskej futbalovej reprezentácie ako tretí náhradný brankár po Jánovi Muchovi a Dušanovi Pernišovi, ktorý hrával v Škótskom prvoligovom Dundee United. Nakoniec sa dočkal až v roku 2014, kedy chytal prvý polčas proti Čiernej Hore. Nasledovali prípravné zápasy v roku 2016, respektíve 2017 proti Rakúsku a Švédsku na zimnom sústredení. Neskôr po zranení, dovtedy reprezentačnej jednotky Matúša Kozáčika, dostal Martin hneď 5 príležitostí v kvalifikácii na MS 2018 v Rusku. Vychytal víťazstvá proti Litve (2:1), Slovinsku (1:0) a Malte (3:0). Jeho zvyšné 2 excelentné výkony proti Anglicku a Škótsku bohužiaľ na výhru nestačili. V zápase proti Anglicku čelil hviezdam ako Harry Kane, Dele Alli alebo Marcus Rashford. Práve posledný menovaný strelil rozhodujúci druhý gól na 1:2. Zápas proti Škótsku bol poznačený červenou kartou, Martin predviedol v zápase niekoľko gólových zákrokov, avšak v 89.minúte ho prekonal nešťastným vlastným gólom Martin Škrtel.

## Úspechy
* Corgoň liga 2009/2010 (1)

* EFL Cup: 2022/2023, 2024/2025

## Iné projekty

## Externé odkazy
*Oficiálna stránka Newcastle United FC 
*Profil na transfermarkt.co.uk

Kategória:Slovenskí futbalisti
Kategória:Futbaloví brankári
Kategória:Hráči MŠK Žilina
Kategória:Hráči FC Slovan Liberec
Kategória:Hráči AC Sparta Praha
Kategória:Hráči Newcastle United FC
Kategória:Hráči Manchester United FC
Kategória:Osobnosti zo Žiliny
Slovenský superpohár vo futbale 2010

V nedeľu 4. júla 2010 sa odohral zápas Slovenského superpohára vo futbale medzi MŠK Žilinou a Slovanom Bratislava. Dva najúspešnejšie tímy superpohára si zmerali sily na bratislavských Pasienkoch. Žilina ako majster Corgoň ligy a Slovan ako víťaz domáceho pohára.

## História
MŠK Žilina a aj ŠK Slovan Bratislava mali pred týmto zápasom zhodne 3 výhry v superpohári. Žilina triumfovala v rokoch 2003, 2004 a 2007. Slovan v 1994, 1996 a 2009. Spolu sa však vo finále ešte nestretli ani raz.

## Zápas




;Rozhodcovia:
*Hlavný rozhodca: Pavol Chmura
*Asistenti rozhodcu
:Erik Weiss
:Gabriel Ádám

## Pozri aj
* Corgoň liga 2009/2010
* Slovenský pohár vo futbale 2009/2010

2010
Kategória:Futbalové zápasy
Shariif Sheekh Axmed

**(Sheekh) Shariif Sheekh Axmed** (-po somálsky; po arabsky **(aš-Šajch) Šaríf Šajch Ahmad**- الشيخ شريف شيخ أحمد; v médiách uvádzaný ako *Šaríf Ahmed*; * 25. júl 1964, región Shabeellaha Dhexe, Somálsko) je od 31. januára 2009 prezident Somálska. Predtým patril medzi vedúce osobnosti Zväzu islamských súdov (ICU) a neskôr Aliancie za znovuoslobodenie Somálska.

## Životopis
Pochádza z klanu Hawiye, podklanu Abgal. Svoje vzdelávanie zahájil v Egypte na Sheikh Sufi Institute - ten bol zlúčený s Al-Azhar University. Od roku 1992 pokračoval na Kordofánskej univerzite v Sudáne v meste Aldalanj v odboroch arabský jazyk a geografia. V roku 1994 bola univerzita premenovaná na "Dalanj University". V rokoch 1994-98 študoval právo na univerzite v meste Tripolis v Líbii.

V roku 1998 sa vrátil späť do Somálska, kde od roku 1991 prebiehala občianska vojna. Vďaka svojmu vzdelaniu sa stal duchovným vodcom súfijskej sekty Idriseeyah v Somálsku.

Pracoval v Mogadiši ako učiteľ arabčiny, zemepisu a religionistiky.

Keď v roku 2003 miestny gang uniesol 12-ročného žiaka a od jeho rodiny žiadal vysoké výkupné, Sharif Sheikh Ahmed sa obrátil na islamské hnutie, aby v spolupráci s obyvateľstvom zriadilo miestny súd podľa šaríje, pričom bol zvolený za jeho predsedu. Súd dosiahol prepustenie chlapca a ďalších unesených, ako aj vrátenie ukradnutých áut. Spojením tohto súdu so štyrmi podobnými inštitúciami v Mogadiši vznikla Únia islamských súdov (Islamic Courts Union, ICU), ktorej sa stal predsedom.

Po porážke armády ICU koncom roka 2006 a ďalších vojenských porážkach odišiel najprv do Kene a potom do Jemenu. Tam odporcovia dočasnej somálskej vlády založili Alianciu pre znovuoslobodenie Somálska (ARS). 

V októbri 2008 bola podpísaná dohoda o prímerí. V januári 2009 sa konali prezidentské voľby, v ktorých zvíťazil.

## Zdroj

Kategória:Prezidenti Somálska
Umm Durmán

**Umm Durmán** (-v spisovnej arabčine; iné písanie: **Ummdurmán**; po anglicky **Omdurman**; zastarano resp. v lokálnej výslovnosti: *Omdurmán, Ommdurmán, Umdermán*) je mesto v Sudáne v štáte Chartúm, na sútoku Bieleho a Modrého Nílu oproti mestám Chartúm a Al-Chartúm Bahrí (Severný Chartúm); všetky tri mestá tvoria aglomeráciu. 

Mesto je významná križovatka ciest z Čadu, z Etiópie a z Egypta. V meste je islamská univerzita (založená v roku 1912), veľký trh, divadlo, Abdullahovo múzeum, Mauzóleum Mahdího, kožiarsky, železiarsky, potravinársky a textilný priemysel

V rokoch 1885 - 1898 (po zničení Chartúmu) sa stal ako relatívne malá osada hlavným mestom štátu Mahdího Muhammada Ahmada ibn Abdalláha. Po porážke mahdistov v roku 1898 britskými koloniálnymi jednotkami (pod vedením generála H. H. Kitchenera) sa hlavným mestom stal Chartúm a značná časť Umm Durmánu bola zničená. 

Kategória:Mestá v Sudáne
Chartúm

**Chartúm** (po arabsky *Al-Chartúm* alebo *Al-Churtúm*) môže byť:
* Chartúm (mesto)
* Chartúm (štát)

## Zdroje
Medzinárodná automobilová federácia

**Medzinárodná automobilová federácia** (fr. *Fédération internationale de l'automobile*, skr. *FIA*) je medzinárodná organizácia, ktorá združuje jednotlivé národné automobilové zväzy. Vznikla v roku 1946 z organizácie AIACR (Association Internationale des Automobiles - Clubs Reconnus - Medzinárodná automobilová asociácia - uznané kluby) založenej v roku 1904. Sídlo FIA je v Paríži na Place de la Concorde. Súčasným prezidentom je Ben Sulayem.

Česko-Slovensko (respektíve jeho autoklub) sa stalo členom FIA v roku 1926.

## Prezidenti

## Súčasní námestníci prezidenta

## Súčasní viceprezidenti

## Súčasní členovia výboru

## Externé odkazy
* Oficiálna stránka FIA

Kategória:Automobilizmus
Kategória:Medzinárodné športové organizácie
Kategória:Organizácie založené v 1946
Ofsajd

**Ofsajd** alebo **postavenie (hráča) mimo hry** je v športe v bránkových hrách prerušenie hry rozhodcom, keď vznikne nedovolené postavenie, hráča voči lopte či puku, voči určitej zóne ihriska alebo postaveniu ostatných hráčov na ihrisku.

## Ofsajd vo futbale
Vo futbale sa rozlišuje medzi *postavením mimo hry* (*ofsajdovým postavením*) a **hráčom mimo hry** (**ofsajdom**):

Hráč mimo hry je definovaný podľa pravidla 11 nasledovne: 
1. Hráč je v postavení mimo hry, ak je bližšie k súperovej bránkovej čiare ako lopta, s výnimkou:
* ak je na vlastnej polovici hracej plochy alebo
* ak nie je bližšie k súperovej bránkovej čiare ako najmenej dvaja hráči súperovho družstva.

2. Hráča, ktorý je v postavení mimo hry, považuje rozhodca za hráča mimo hry, ak v okamihu, keď sa niektorý z jeho spoluhráčov dotkne lopty alebo ju zahrá, podľa názoru rozhodcu:
* ovplyvňuje hru,
* ovplyvňuje súpera,
* pokúša sa z toho postavenia získať výhodu.

3. Rozhodca nepokladá hráča za hráča mimo hry:
* len preto, že je v postavení mimo hry,
* ak loptu dostane priamo z kopu od brány, z kopu z rohu alebo z vhadzovania lopty.

4. Ak rozhodca pokladá hráča za hráča mimo hry, nariadi nepriamy voľný kop, ktorý vykoná hráč súperovho družstva z miesta, kde bolo pravidlo porušené. Ak hráč poruší pravidlo v súperovom bránkovom území, voľný kop sa vykoná z ktoréhokoľvek miesta vo vnútri bránkového územia.

## Referencie

## Iné projekty

Kategória:Pravidlá futbalu
Kategória:Pravidlá ľadového hokeja
Kategória:Futbalová terminológia
Slovenský superpohár

**Slovenský superpohár** môže byť:
*Slovenský futbalový superpohár
*Slovenský superpohár (hasiči)
Stebnícka Magura (národná prírodná rezervácia)

**Stebnícka Magura** je národná prírodná rezervácia vyhlásená na ochranu prirodzených, až pralesovitých lesných porastov buka, jedle a javora. Nachádza sa na severných svahoch vrchu Stebnícka Magura () v pohorí Busov, podcelku Nízkych Beskýd. V nadmorskej výške 650900 metrov, vo vlhkej pramennej oblasti Stebnického potoka sa tu na strmých svahoch nachádzajú vzácne rastlinné spoločenstvá.

Prirodzené, miestami až pralesovité lesné porasty Magury sú veľmi zachovalé a v rámci Nízkych Beskýd predstavujú fytocenologicky a floristicky jedinečnú ukážku prirodzených a pôvodných spoločenstiev vyšších polôh. Nachádzajú sa tu sutinové bukové javoriny, javorové bučiny a v dolnej časti rezervácie jedľové bučiny. V drevinovom zložení prevládajú druhy buk lesný (Fagus sylvatica), jedľa biela (Abies alba), javor horský (Acer pseudoplatanus) a jaseň štíhly (Fraxinus excelsior), ktoré tu dosahujú výšku nad 25 metrov.

Z krovín sú tu zastúpené baza čierna (Sambucus nigra), baza červená (Sambucus racemosa), kalina obyčajná (Viburnum opulus), egreš obyčajný (Grossularia uva-crispa).

Územie sa vyznačuje zastúpením východokarpatských prvkov flóry. Z botanického hľadiska sú najzaujímavejšie porasty východokarpatského druhu skopólie kranskej (Scopolia carniolica). Pre územie rezervácie je charakteristické veľké zastúpenie rôznych druhov papradín. Častý je papraďovec laločnatý (Polystichum aculeatum), paprad' samčia (Dryopteris filix-mas), papradka samičia (Athyrium filix-femina), papraď ostnatá (Dryopteris spinulosa). Vzácnejší je výskyt papraďovca Braunovho (Polystichum braunii). V jari tu hromadne kvitnú chochlačka dutá (Corydalis cava), snežienka jarná (Galanthus nivalia), krivec žltý (Gagea lutea) a pľúcnik lekársky (Pulmonaria officinalis subsp. officinalis).

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Národné prírodné rezervácie v Prešovskom kraji
Kategória:Chránené územia v okrese Bardejov
Kategória:Stebník
Kategória:Zborov
Kategória:Busov
Martin Hellman

**Martin Edward Hellman** (* 2. október 1945, New York, USA) je americký informatik pracujúci predovšetkým v oblasti kryptológie a informačnej bezpečnosti. Spoločne s Whitfieldom Diffiem a Ralphom Merkleom sa považuje za objaviteľa asymetrického šifrovania. Spoločne s Diffiem je tiež autorom tzv. Diffieho-Hellmanovho protokolu, ktorý využíva asymetrické šifrovanie na prenos symetrického šifrovacieho kľúča cez nezabezpečený kanál. V súčasnosti sa tiež zaoberá jadrovými hrozbami.

## Ocenenia
* 2016: Turingova cena za rok 2015 za prínos k modernej kryptografii 
(zoznam nie je úplný)

## Referencie

## Iné projekty

## Externé odkazy
* Martin Hellman na webe Stanford University

## Zdroj

Kategória:Nositelia Hammingovej medaily
Kategória:Informatici USA
Kategória:Matematici USA
Kategória:Matematici židovského pôvodu
Kategória:Informatici židovského pôvodu
Kategória:Držitelia Turingovej ceny
Kategória:Absolventi New York University
Kategória:Absolventi Stanford University
Kategória:Osobnosti USA židovského pôvodu
Kategória:Osobnosti z New Yorku
Stredný Kalimantan

**Stredný Kalimantan** () je jedna z provincií Indonézie. Rozkladá sa v centrálnej a južnej časti Kalimantanu, indonézskej časti ostrova Borneo.

Hlavným mestom je Palangkaraya v južnej časti provincie. Veľkú časť obyvateľstva provincie tvoria Dajákovia, pôvodní obyvatelia oblasti. Hustota zaľudnenia je pomerne nízka (okolo 13 obyvateľov na km²).

Väčšinu plochy Stredného Kalimantanu zaberajú nížiny, hornatá je predovšetkým severná oblasť pri hraniciach. Najdlhšou riekou je Barito.

Susednými provinciami sú Západný Kalimantan na západe, Východný Kalimantan na severovýchode a Južný Kalimantan na juhovýchode.

## Zdroj

Kategória:Provincie v Indonézii
CD prehrávač

right|thumb|CD, DVD a SACD prehrávač

**CD prehrávač** je elektronické zariadenie na prehrávanie audio CD diskov. Obyčajne je súčasťou domáceho stereo systému, autorádia a osobného počítača. Vyrába sa aj ako prenosné zariadenie. Moderné zariadenia podporujú aj iné formáty ako Audio CD, napríklad DVD, CD-ROM s audio súbormi a Video CD. Diskotekári často používajú prehrávače s nastaviteľnou vzorkovacou frekvenciou na zmenu rýchlosti prehrávania. Mnoho moderných prehrávačov prehráva aj MP3 CD disky. Funkcia prehrávania CD je dostupná vo všetkých moderných CD-ROM/DVD-ROM mechanikách počítačov ako aj DVD prehrávačov a herných konzolách založených na CD-ROM/DVD-ROM.

## Iné projekty

## Zdroj

Kategória:Audio
Kategória:Kompaktný disk
Jurkovič (priezvisko)

**Jurkovič** je slovenské priezvisko odvodené od mena Juraj. Vyskytuje sa na celom Slovensku, najčastejšie je v Malackách, Veľkých Levároch a Bratislave. V Česku je najčastejšie v mestách Hodonín a Břeclav.

## Známi nositelia
Pozri v článku Jurkovič.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Diskografia

**Diskografia** je zoznam zvukových nahrávok určitého interpreta, ktoré boli vydané na gramofónových platniach alebo iných hudobných nosičoch. Zoznam je obvykle zoradený podľa určitého poradia a je doplnený ďalšími informáciami.

Termín „diskografia“ bol prvýkrát propagovaný v roku 1930 zberateľmi jazzových platní. Fanúšikovia jazzu robili prieskum a samostatne publikovali diskografie o tom, kedy boli jazzové nahrávky nahrané a akí hudobníci boli v nahrávkach. Dve z prvých jazzových diskografií boli Rhythm on Record od Hiltona Schlemana a Hot Discography od Charlesa Delaunaya. 

Obvykle sa v diskografii uvádza:
* názov hudobného súboru
* obsadenie hudobného súboru
* dátum nahrania alebo dátum vydania
* názov skladby
* meno interpreta skladby
* vydavateľ alebo názov spoločnosti
* rebríček pozície v hitparádach

## Pozri aj
* Hudba
* Biografia
* Filmografia
* Allmusic
* Discogs
* Rate Your Music
* Gracenote
* MusicBrainz

## Referencie

## Externé odkazy
* Vyhľadávač diskografií, www.allmusic.com
* Kompletná diskografia skupín a interpretov, www.diskografie.cz

Kategória:Hudobný priemysel
Bastard

**Bastard** môže byť:
* v biológii:
** kríženec neznámeho pôvodu, pozri pod kríženec
** v zoológii zastarano: kríženec, najmä medzidruhový
** v zootechnike: heterozygot
** v botanike: kríženec medzi vyššími systematickými jednotkami
* pejoratívne o ľuďoch: 
** miešanec
** zlý, zákerný človek
** nemanželské dieťa
* nadávka
* druh stredovekého dlhého meča
* železničiarska prezývka rušňa radu 371
* album slovenskej skupiny Čad, pozri Bastard (album)
Anjelska daň

***Anjelska daň*** je trinásty štúdiový album slovenskej rockovej skupiny Elán, ktorý v roku 2010 vydala produkčná spoločnosť MC Production s.r.o. 

Na výrobe tohto albumu sa ako textár najvýraznejšie podieľal Boris Filan, ktorý na album prispel desiatimi textami, Pavol Jursa sa po textovej aj hudobnej stránke podieľal na troch skladbách, jedným textom prispel aj Marián Brezáni. Najviac skladieb na album zložil Vašo Patejdl, troma piesňami prispel Jano Baláž a jednou Jožo Ráž a Ľubo Horňák.

## Zoznam skladieb
# „Anjelska daň“ (Jano Baláž / Boris Filan) - 4:04
# „Rockerhotel“ (Vašo Patejdl / Boris Filan) - 3:54
# „Maj sa rád“ (Pavol Jursa / Pavol Jursa) - 4:13
# „Smutný Ír“ (Vašo Patejdl / Boris Filan) - 3:34
# „Jedenáste prikázanie“ (Vašo Patejdl / Boris Filan) - 4:18
# „Päť druhov ohňa“ (Vašo Patejdl / Boris Filan) - 3:53
# „Sto rozchodov“ (Jano Baláž / Boris Filan) - 3:43
# „Nežný a plný energie“ (Jožo Ráž / Boris Filan) - 4:04
# „Cigánka mi vyveštila z dlane“ (Vašo Patejdl / Boris Filan) - 4:00
# „To nevadí“ (Pavol Jursa / Pavol Jursa) - 4:12
# „Šťastie“ (Jano Baláž / Boris Filan) - 3:13
# „Návrat strateného syna“ (Vašo Patejdl / Boris Filan) - 4:10
# „Kde si“ (Pavol Jursa / Pavol Jursa) - 3:51
# „Nepereživaj“ (Ľubo Horňák / Marián Brezáni) - 3:10

## Výroba albumu
* Jožo Ráž - spev, basová gitara
* Ján Baláž - spev, sólová gitara
* Vašo Patejdl - spev, klávesy
* Peter Farnbauer - gitary
* Ľubo Horňák - klávesy, vokály
* Henry Tóth - gitary, basová gitara
* Boris Brna - bicie
* Erich "Boboš" Procházka - harmonika, špeciálny hosť v skladbe č. 8
* Jano "Puco" Baláž - zvuková réžia
* Peter Aristone 2010, G7 production - mixáž albumu
* Alan Lesyk - obal a dizajn

## Referencie


Kategória:Hudobné albumy z 2010
Kategória:Albumy skupiny Elán
Klaus Barbie

**Klaus Barbie** (* 25. október 1913 Bad Godesberg, Nemecké Cisárstvo – † 25. september 1991 Lyon, Francúzsko) bol nemecký nacistický dôstojník, príslušník Waffen-SS, veliteľ nacistickej polície Gestapa v Nemcami okupovanom francúzskom meste Lyon počas druhej svetovej vojny a vojnový zločinec. 

Kvôli svojej brutalite si vyslúžil prezývku **Mäsiar z Lyonu**. Brutálnym spôsobom mučil väzňov, týral miestne obyvateľstvo, bol zodpovedný za smrť 4.000 ľudí a za deportáciu židovských detí do koncentračného tábora Auschwitz.

Po druhej svetovej vojne ušiel najprv do Argentíny, neskôr do Bolívie, ktorá ho až roku 1983 vydala do Francúzska, kde bol odsúdený na doživotie.

## Život
Narodil sa v nemeckom Bad Godesbergu blízko Bonnu v rodine učiteľov. V roku 1935 sa pripojil k nacistickej tajnej službe Sicherheitsdienst. Po začiatku vojny bol poslaný najprv do Nemcami okupovaného Holandska, v roku 1942 do francúzskeho Dijonu a v novembri toho istého roku do Lyonu, kde sa stal hlavným veliteľom miestneho Gestapa. V tejto funkcii sa stal neslávne známy pod prezývkou Mäsiar z Lyonu, keďže sa osobne podieľal na mučení väzňov a stal sa zodpovedným za smrť vyše 4000 ľudí. Známym sa stal prípad uväznenia a mučenia vrcholného predstaviteľa francúzskeho hnutia odporu Jeana Moulina, ktorého Barbie pravdepodobne osobne ubil na smrť, či jeho nariadenie deportácie 44 židovských detí zo sirotinca v Izieu do koncentračného tábora Auschwitz. Po vojne pôsobil ako informátor pre kontrašpionážnu tajnú službu americkej armády, ktorá ho kvôli tomu zatajovala pred francúzskymi spojencami a chránila pred stíhaním, hoci bol v neprítomnosti odsúdený na trest smrti. V roku 1951 mu americká CIA pomohla odisť aj s rodinou do Argentíny, krátko nato sa usadil v Bolívii, kde žil v utajení ako bohatý obchodník Klaus Altmann. 

V Bolívii pôsobil Barbie ako dlhoročný blízky spolupracovník miestnych pravicových vojenských režimov, zúčastnil sa napr. príprav na vojenskom puči, ktorý dostal k moci v roku 1980 diktátora Luis García Mezu. Barbie navyše ako dôstojník bolívijskej tajnej služby vyučoval v rámci protipartizánskeho boja techniky mučenia a pomáhal vypracovávať plány na koncentračné tábory pre bolívijských politických väzňov, údajne sa tiež podieľal na zajatí a smrti Ernesta Che Guevaru.

Barbieho v Bolívii už v r. 1971 odhalili známi lovci nacistov Serge a Beáta Klarsfeldovci, no až 19. januára 1983 ho vláda novozvoleného demokratického prezidenta Hernána Silesa vydala do Francúzska. Tam čelil stíhaniu za zločiny, ktorých sa dopustil medzi rokmi 1942 a 1944 v Lyone. Súdny proces s nim sa oficiálne začal 11. mája 1987 a vyvrcholil 4. júla toho istého roku jeho odsúdením na doživotie za zločiny proti ľudskosti. Zomrel o štyri roky neskôr vo veku 77 rokov na leukémiu v lyonskej väznici.

## Externé odkazy
* Analysis of the Investigative Records Repository (IRR) File of Klaus Barbie
* Krátka biografia

Kategória:Vojnoví zločinci
Kategória:Dôstojníci SS
Kategória:Úmrtia na leukémiu
Roadrunner Records

**Roadrunner Records** je hudobné vydavateľstvo založené v roku 1980 v Holandsku. Dlhý čas bolo súčasťou Universal Music Group, ale od roku 2006 patrí pod Warner Music Group. Pôvodne sa nazývalo „Roadracer Records“ a zaoberalo sa hlavne metalovou hudbou. K jeho prvým úspechom patria albumy takých umelcov ako King Diamond (prvý Roadrunner hudobník, ktorý sa dostal do rebríčku Billboard 200), Slipknot a Annihilator. Na konci osemdesiatych rokov sa objavili albumy ako *[[Slowly We Rot]]* od skupiny Obituary a *[[Beneath the Remains]]* formácie Sepultura.

Dôležitými hudobnými skupinami vydavateľstva Roadrunner Records sú skupiny Moloko a Nickelback.

## Externé odkazy
* Oficiálna stránka vydavateľstva 
* Roadrunner Records' oficiálny YouTube kanál

Kategória:Nahrávacie spoločnosti
Kategória:Heavy metal